Gw mau tau Intel Centrino dari Centrino. Jelasin dalam bahasa melayu

Pada bulan Mac 2003, Intel telah memperkenalkan generasi pertama pelantar Centrino dengan nama kod Carmel.

Pada mulanya, pemerhati industri telah mengecam pelantar Carmel diatas kelembapan menyeragamkannya dengan IEEE 802.11g, kerana banyak pengeluar chip Wi-Fi bebas seperti Broadcom dan Atheros telah pun memulakan pengeluaran produk 802.11g. Intel membalas dengan mengatakan IEEE belum menyudahkan piawaian 802.11g semasa Carmel diperkenalkan, dan mereka cuma mahu melancarkan produk berdasarkan piawaian terakhir. Selepas piawaian 802.11g dimuktamadkan pada awal 2004, Intel telah melancarkan Intel PRO/Wireless 2200BG untuk menggantikan 2100. Pada masa yang sama, mereka memperkenalkan Dothan Pentium M untuk menggantikan Banias Pentium M. Pada mulanya, Intel hanya melancarkan chipset 855GM, yang mana tidak menyokong grafik luaran. Kemudiannya, barulah Intel memperkenalkan chip 855GME dan 855PM, yang menyokong grafik luaran pada laptop Centrino.

Walaupun menerima kritikan, pelantar Carmel berjaya diterima dengan baik oleh OEM dan pengguna. Carmel boleh mencapai atau melebihi kemampuan pelantar Pentium 4-M yang lama, dan membenarkan operasi komputer riba sehingga 4 ke 5 jam menggunakan bateri 48 W-h. Carmel juga membolehkan pengeluar merekabentuk komputer riba yang lebih nipis dan ringan kerana komponennya tidak membebaskan banyak haba, dan oleh itu tidak memerlukan sistem penyejuk yang besar.